Source: https://podpora.financnasprava.sk/452643-Predmet--dane-da%C5%88ovn%C3%ADkov-nezalo%C5%BEen%C3%BDch-alebo-nezriaden%C3%BDch-na-podnikanie
Timestamp: 2019-10-14 15:19:34+00:00

Document:
Predmet dane daňovníkov nezaložených alebo nezriadených na podnikanie
Úvod > Daň z príjmov > Daň z príjmov právnickej osoby > Daňovník nezaložený alebo nezriadený na podnikanie > Predmet dane daňovníkov nezaložených alebo nezriadených na podnikanie
U daňových subjektov, ktoré nie sú zriadené alebo založené na podnikanie sú predmetom dane podľa zákona o dani z príjmov príjmy z činností, ktorými dosahujú zisk, alebo ktorými sa dá zisk dosiahnuť, a to vrátane príjmov z predaja majetku, príjmov z nájomného, príjmov z reklám (od 1.1.2018 okrem príjmov z reklám u vybranej skupiny daňovníkov nezaložených alenbo nezriadených na podnikanie vymenovaných v §12 ods.3 písm. a) zákona o dani z príjmov, ktoré sú oslobodené od dane do výšky 20 000 eur za zdaňovacie obdobie za podmienok uvedených v §13 ods.2 písm. g) zákona o dani z príjmov), príjmov z členských príspevkov, príjmov, z ktorých sa daň vyberá zrážkou (§ 43) a príjmov na základe zmluvy o sponzorstve v športe.
Zákon o dani z príjmov zároveň taxatívne v § 12 ods.7 definuje príjmy, ktoré nie sú u právnických osôb predmetom dane. U daňovníkov nezaložených alebo nezriadených na podnikanie sú to napr. príjmy získané darovaním alebo dedením a príjem z podielu zaplatenej dane podľa § 50 zákona o dani z príjmov.
Otázka č. 1 – Organizovanie plesov poľovníckym združením
Poľovnícke združenie zorganizovalo pre svojich členov a priateľov ples. Je príjem z tohto plesu pre poľovnícke združenie zdaniteľným príjmom?
Podľa § 12 ods. 2 zákona o dani z príjmov predmetom dane daňovníkov, ktorí nie sú založení alebo zriadení na podnikanie, sú príjmy z činností, ktorými dosahujú zisk alebo ktorými sa dá zisk dosiahnuť, a to vrátane príjmov z predaja majetku, príjmov z nájomného, príjmov z reklám, príjmov z členských príspevkov a príjmov, z ktorých sa daň vyberá zrážkou. Podľa § 13 ods. 1 písm. a) zákona o dani z príjmov od dane sú oslobodené príjmy daňovníkov nezaložených alebo nezriadených na podnikanie plynúce z činnosti, na ktorej účel títo daňovníci vznikli alebo ktorá je ich základnou činnosťou vymedzenou osobitným predpisom okrem príjmov z činností, ktoré sú podnikaním a príjmov, z ktorých sa daň vyberá zrážkou.
Ak vychádzame z predpokladu, že poľovnícka organizácia nie je zriadená za účelom organizovania plesov, príjmy z poľovníckeho plesu sú u nej zdaniteľnými príjmami, pretože tieto sú predmetom dane a nie sú od dane oslobodené.
Otázka č. 2 – Príjem z prenájmu v príspevkovej organizácii
Príspevková organizácia- múzeum prijala v r.2019 príjem z prenájmu svojich voľných priestorov podnikateľským subjektom aj občanom pre účely konania rôznych akcií ako sú svadby, cateringové akcie, firemné akcie a pod. Ide o príjem, ktorý je predmetom dane a zdaniteľným príjmom ?
Podľa § 12 ods. 2 zákona o dani z príjmov predmetom dane daňovníkov, ktorí nie sú založení alebo zriadení na podnikanie, sú príjmy z činností, ktorými dosahujú zisk alebo ktorými sa dá zisk dosiahnuť, a to vrátane príjmov z predaja majetku, príjmov z nájomného, príjmov z reklám, príjmov z členských príspevkov a príjmov, z ktorých sa daň vyberá zrážkou. V príspevkovej organizácii ide o príjem, ktorý je predmetom dane a súčasne aj zdaniteľným príjmom, pretože od dane z príjmov sú oslobodené príjmy z prenájmu len v rozpočtových organizáciách, obciach a vyšších územných celkoch. V príspevkových organizáciách príjmy z prenájmu podliehajú zdaneniu.
Otázka č. 3 – Príjmy občianskeho združenia a ich posúdenie z hľadiska predmetu dane a zdanenia
Občianske združenie - športový klub dosiahlo v zdaňovacom období 2019 tieto príjmy:
podiel zaplatenej dane,
členské príspevky podľa stanov,
úroky pripísané na účte v banke
príjmy z reklamy vo výške 5 200 eur.
Sú tieto príjmy predmetom dane a má ich povinnosť občianske združenie zdaniť ?
Podľa § 12 ods. 2 zákona o dani z príjmov predmetom dane daňovníkov, ktorí nie sú založení alebo zriadení na podnikanie, sú príjmy z činností, ktorými dosahujú zisk alebo ktorými sa dá zisk dosiahnuť, a to vrátane príjmov z predaja majetku, príjmov z nájomného, príjmov z reklám, príjmov z členských príspevkov a príjmov, z ktorých sa daň vyberá zrážkou. Na druhej strane predmetom dane nie sú prijaté dary, prijatý podiel zaplatenej dane . Analýza príjmov občianskeho združenia za rok 2018 z titulu ich zdaniteľnosti je nasledovná :
1. Príjmy, ktoré sú predmetom dane a následne sú oslobodené od dane - členské príspevky oslobodené od dane podľa §13 ods.2 písm. b) zákona o dani z príjmov a príjmy z reklám vo výške 5 200 eur oslobodené podľa § 13 ods.2 písm. g) zákona o dani z príjmov
2. Príjmy vyberané zrážkou- úroky na účte u ktorých je daňová povinnosť vysporiadaná platiteľom - bankou .
3. Príjmy, ktoré nie sú predmetom dane ( prijaté dary od fyzických a právnikcýh osôb a podiel zaplatenej dane).
Občianskemu združeniu pri takto dosiahnutých príjmoch vznikne povinnosť podať daňové priznanie za rok 2019, pretože okrem príjmov, ktoré nie sú predmteom dane, príjmov vyberaných zrážkou a príjmov z členských príspevkov, ktoré sú oslobodené od dane dosiahlo aj príjmy z reklám, ktoré musí uviesť v DP, ale ak nepresihali výšku 20 000 eur za zdaňovacie obdobie, sú oslobodené od dane podľa §13 ods.2 písm. g) zákona o dani z príjmov účinného od 1.1.2018. Oslobodenie si občianske združenie uplatní na riadku 230 tlačiva DP právnických osôb.
Otázka č. 4 – Predaj diviny v poľovníckom združení
Poľovnícke združenie predalo v priebehu roka divinu svojim členom aj nečlenom . Ide o príjem ktorý je predmetom dane a súčasne ide o zdaniteľný príjem?
Podľa § 12 ods. 2 zákona o dani z príjmov predmetom dane daňovníkov, ktorí nie sú založení alebo zriadení na podnikanie, sú príjmy z činností, ktorými dosahujú zisk alebo ktorými sa dá zisk dosiahnuť, a to vrátane príjmov z predaja majetku, príjmov z nájomného, príjmov z reklám, príjmov z členských príspevkov a príjmov, z ktorých sa daň vyberá zrážkou. Podľa § 13 ods. 1 písm.a) zákona o dani z príjmov od dane sú oslobodené príjmy daňovníkov nezaložených alebo nezriadených na podnikanie plynúce z činnosti, na ktorej účel títo daňovníci vznikli alebo ktorá je ich základnou činnosťou vymedzenou osobitným predpisom okrem príjmov z činností, ktoré sú podnikaním a príjmov, z ktorých sa daň vyberá zrážkou. Ak vychádzame z predpokladu, že podľa §2 písm. j) zákona č.274/2009 Z.z. o poľovníctve sa rozumie poľovníckym hospodárením súbor činností vykonávaných užívateľom poľovníckeho revíru v oblasti poľovníckeho plánovania, ochrany, chovu, starostlivosti o zver a jej životné prostredie a lovu zveri smerujúcich na zabezpečnie normovaných kmeňových stavov zveri v požadovanej kvalite a štruktúre populácií pri zachovaní ekologickej rovnováhy sa predaj ulovenej a inak usmrtenej zveri považuje za právo a výkon poľovníctva a teda ide o príjem, ktorý je predmetom dane a následne je oslobodený od dane podľa §13 ods.1 písm. a) zákona o dnai z príjmov (príjem súvisiaci so základným poslaním poľovníckeho združenia).

References: §12
 §13
 § 12
 § 50
 § 12
 § 13
 § 12
 § 12
 §13
 § 13
 §13
 § 12
 § 13
 §2
 §13